HAAPAVEDEN KAUPUNGIN KESÄTYÖPAIKKATUKIHAKEMUS 2024

Hakemus sisältää tuen hakuohjeen yrityksille ja yhdistyksille sekä yksityisille kotitalouksille

|  |  |
| --- | --- |
| Työnantaja |  |
| Yhteyshenkilö |  |
| Tilinumero |  |
| Y-tunnus |  |
| Katuosoite |  |
| Postinumero |  |
| Postitoimipaikka |  |
| Puhelinnumero |  |
| Sähköposti |  |
| Haettavan tuen määrä  (yhteensä) |  |
| Palkattavan nuoren nimi,  syntymäaika ja kotikunta  (voi olla useampi) |  |

**Kesätyöpaikkatuki yrityksille tai yhdistyksille:**

1. Tuettavan kesätyön minimikesto

- Työtunnit vähintään 80 tuntia tai 120 tuntia kuukaudessa.

- Työn tapahduttava 1.5 - 31.8.2024 välisenä aikana

2. Työntekijää koskevat ehdot

- Tuen piiriin kuuluvat 15-19- vuotiaat.

- Työntekijän tulee olla haapavetinen.

3. Työnantajaa koskevat ehdot

- Tukea hakevan yrityksen tulee toimia Haapaveden alueella.

- Maatalousyrittäjän ollessa vuosilomalla, hän ei voi palkata sijaista kesätyöpaikkatuella.

- Mikäli yrityksen palkkoja joudutaan maksamaan palkkaturvan kautta, kesätyöpaikkatukea ei voida maksaa.

- Työnantajalla on oltava nimettynä henkilö, joka vastaa nuoren kesätyöntekijän opastuksesta ja valvonnasta.

- Nuorelle tulee maksaa palkka ko.alan työehtosopimuksen mukaisesti.

- Palkan tulee olla vähintään 80 tuntia kestävässä työssä 433,00€/kk ja 120 tuntia kestävässä työssä 650,00€/kk.

- Palkkauksessa tulee erikseen huomioida, ettei erillisiä korvauksia tai lisiä (esim. iltalisä, sunnuntaityökorvaus ja lomakorvaus) saa sisällyttää peruspalkkaan, vaan ne on maksettava sen lisäksi ja eriteltävä palkkalaskelmassa.

- Tukea maksetaan maksimissaan kahden kuukauden ajalta / nuori.

4. Kesätyöpaikkatuen hakeminen

- Tukea haetaan työsuhteen päätyttyä siihen tarkoitetulla lomakkeella, josta selviää tuettavien kesätyöntekijöiden määrä ja hakijan yhteystiedot.

- Hakemukset tulee toimittaa viimeistään 30.9.2024 mennessä osoitteeseen Haapaveden kaupunki/Työllisyyspalvelut, Tähtelänkuja 1, 86600 Haapavesi. Hakemukseen tulee liittää mukaan myös työtodistus- ja palkkatodistusjäljennökset.

5. Kesätyöpaikkatuen suuruus

- 80 tuntia kuukaudessa kestävästä työstä 200,00€ / kk / nuori

- 120 tuntia kuukaudessa kestävästä työstä 300,00€/ kk / nuori

**Kesätyöpaikkatuki yksityistalouksille:**

1. Tuettavan kesätyön minimikesto

- Työtunnit vähintään 40 tuntia kuukaudessa.

- Työn tapahduttava 1.5 - 31.8.2023 välisenä aikana

2. Työntekijää koskevat ehdot

- Tuen piiriin kuuluvat 14 - 19 - vuotiaat.

- Työntekijän tulee olla haapavetinen.

3. Työnantajaa koskevat ehdot

- Työnantajana toimivaa kotitaloutta velvoitetaan perehtymään tarvittaessa seuraaviin ohjeistuksiin:

<https://tem.fi/nuorille-sopivat-kevyet-tyot>

(Ohjeistus alle 15-vuotiaille soveltuvista töistä)

<https://tyosuojelu.fi/tyosuhde/nuori-tyontekija>

(Tärkeää tietoa alle 18-vuotiaan nuoren työsuhteesta)

Yllä olevat ohjeistukset saa tarvittaessa tulostettuna kaupungin työllisyyspalveluista ja niistä lisätietoa saa myös työllisyyspalveluiden työntekijöiltä.

- Työnantajalla on oltava nimettynä täysi-ikäinen henkilö, joka vastaa alaikäisen nuoren kesätyöntekijän opastuksesta ja valvonnasta.

- Palkan tulee olla 40 tuntia kestävässä työssä vähintään 217.00€/kk ja nousta samassa suhteessa työtuntien kanssa, jos kuukauden sisällä tehtävä työaika ylittää 40 tuntia.

- Palkkauksen tulee aina perustua lähinnä työtehtäviä vastaavan alan työehtosopimukseen.

- Palkkauksessa tulee erikseen huomioida, ettei erillisiä korvauksia tai lisiä (esim. iltalisä, sunnuntaityökorvaus ja lomakorvaus) saa sisällyttää peruspalkkaan, vaan ne on maksettava sen lisäksi ja eriteltävä palkkalaskelmassa.

- Työantaja vastaa palkan sivukulujen toteutumisesta ja tulorekisteriin ilmoittamisesta.

- Nuorelle tulee laatia työsuhteen ajalta työsopimus ja nuorelle on työsuhteen päättyessä toimitettava palkkalaskelma sekä työtodistus.

- Työantajalla tulee olla voimassa olevat ja riittävät vakuutukset.

- Tukea maksetaan maksimissaan kahden kuukauden ajalta / nuori.

4. Kesätyöpaikkatuen hakeminen

-Tukea haetaan työsuhteen päätyttyä siihen tarkoitetulla lomakkeella, josta selviää tuettavien kesätyöntekijöiden tiedot ja hakijan yhteystiedot.

- Hakemukset tulee toimittaa viimeistään 30.9.2024 mennessä osoitteeseen Haapaveden kaupunki/Työllisyyspalvelut, Tähtelänkuja 1, 86600 Haapavesi. Hakemukseen tulee liittää mukaan työ- ja palkkatodistusjäljennökset.

5. Kesätyöpaikkatuen suuruus

-40 tuntia kuukaudessa kestävästä työstä 100,00 € / kk / nuori. Tukisummaa ei myönnetä 40 h/kuukaudessa alittavasta työstä eikä sitä makseta enempää kuin 100,00e/kk 40h ylittävästä työstä.